เผยผลประเมิน บัตรสินเชื่อเกษตรกร รายได้เพิ่ม36.7% หนี้นอกระบบลด32.2%
ธ.ก.ส.เผยผลประเมินโครงการบัตรสินเชื่อเกษตรกรพบเกษตรกรมีความพึงพอใจต่อการใช้บริการ สร้างรายได้เพิ่มขึ้น 36.7% ลดภาระหนี้สิน 38.1% หนี้นอกระบบลด 32.2% เล็งขยายเพิ่มอีก 2 แสนบัตรภายในสิ้นปี13 ก.ค. 2557 นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ธ.ก.ส.ได้ดำเนินโครงการบัตรสินเชื่อเกษตรกรตั้งแต่เดือน ก.ค. 55 โดยมุ่งหวังให้เกษตรกรที่เข้าร่วมโครงการได้ใช้บัตรสินเชื่อแทนเงินสดในการจัดหาปัจจัยการผลิต เครื่องอุปโภคบริโภคในครัวเรือน และจากการประเมินผลโครงการบัตรสินเชื่อเกษตรกรของสถาบันที่ปรึกษาเพื่อพัฒนาประสิทธิภาพในราชการ (สปร.) พบว่าการใช้บัตรสินเชื่อเกษตรกรได้ส่งผลในทางบวกต่อเศรษฐกิจระดับมหภาคเนื่องจากมีเงินหมุนเวียนในระบบเพิ่มขึ้น ทำให้เกษตรกรที่ใช้บัตรสินเชื่อเกษตรกรมีรายได้เพิ่มขึ้นสูงถึง 36.7% เนื่องจากการใช้บัตรสินเชื่อเกษตรกรเพื่อจัดหาปัจจัยการผลิตสำหรับใช้ในการลงทุน ทำให้ผลผลิตเพิ่มขึ้นและเกษตรกรมีรายได้เพิ่มขึ้นตามไปด้วย ขณะเดียวกันเกษตรกรยังสามารถลดภาระหนี้สินที่คาดว่าจะเกิดขึ้นได้ถึง 38.1% และลดภาระหนี้นอกระบบลงได้อีก 32.2%นอกจาก นี้ร้านค้าที่จำหน่ายปัจจัยการผลิตที่เข้าร่วมโครงการยังมีรายได้เพิ่มขึ้นถึง86.21%สำหรับผลการดำเนินงานโครงการบัตรสินเชื่อเกษตรกร ณ วันที่ 30 มิ.ย. 57 มียอดบัตรทั้งสิ้น 4 ล้านใบ มียอดการใช้จ่ายผ่านบัตร 43566.27 ล้านบาท จำนวนร้านค้าที่เข้าร่วมโครงการทั้งสิ้น 12265 ร้านค้า และมีหนี้ที่ผิดนัดชำระ 0.36% โดยในปี 57 ตั้งเป้าขยายปริมาณบัตรเพิ่มอีก200000 ใบ โดยเน้นไปที่กลุ่มลูกค้าประเภทสหกรณ์ทั้งนี้พบว่าเกษตรกรมีความพึงพอใจในการใช้บัตรและมีความคาดหวังสูงในการใช้บัตรเพื่อจัดหาปัจจัยการผลิตในฤดูการผลิตถัดไป เนื่องจากไม่มีความยุ่งยากในการใช้งานและมีความสะดวกเพราะมีร้านค้าที่รับบัตรเป็นจำนวนมาก เนื่องจากร้านค้าส่วนใหญ่เป็นร้านที่เกษตรกรมีความคุ้นเคย เนื่องจากตั้งอยู่ในพื้นที่นั้นๆ และยังมีระบบการควบคุมมาตรฐาน Q-Shop ที่กรมวิชาการเกษตรเข้ามาดูแล ทำให้มั่นใจได้ว่าสินค้าที่ซื้อไปมีคุณภาพอยู่ในเกณฑ์มาตรฐาน มีสินค้าที่จำเป็นต่อการผลิตให้เลือกหลากหลาย อีกทั้งยังสามารถซื้อปัจจัยการผลิตผ่านบัตรในราคาเท่ากับหรือถูกกว่าราคาตลาด โดยบางสินค้าให้ส่วนลดเพื่อชดเชยดอกเบี้ยเป็นระยะเวลาอีก 4 เดือน รวมกับที่ธ.ก.ส.ให้เครดิตอีก 1 เดือนรวมเป็น 5 เดือน ทำให้ลดต้นทุนในเรื่องดอกเบี้ย
ธ.ก.ส.เผยผลประเมินโครงการบัตรสินเชื่อเกษตรกรพบเกษตรกรมีความพึงพอใจต่อการใช้บริการ สร้างรายได้เพิ่มขึ้น 36.7% ลดภาระหนี้สิน 38.1% หนี้นอกระบบลด 32.2% เล็งขยายเพิ่มอีก 2 แสนบัตรภายในสิ้นปี 13 ก.ค. 2557
ธนาคารเพื่อการเกษตรและสหกรณ์การเกษตร (ธ.ก.ส.),รัฐบาลยิ่งลักษณ์,ลักษณ์ วจนานวัช,หนี้สิน,เกษตรกร,เพิ่มรายได้,โครงการบัตรสินเชื่อเกษตรกร